Manchester City FC

Manchester City Football Club profesionalni nogometni klub iz Manchestera, Engleska. Trenutno nastupa u Premijer ligi, prvom rangu engleskog nogometa.

Klub je osnovan 1880. godine kao St. Mark's (West Gorton), 1887. godine mijenja ime u Ardwick Association Football Club, konačno 1894. godine usvaja ime po kojem je danas poznat.

Najuspješniji period u historiji kluba su kasne '60-te i rane '70-te, kada su osvojili prvu ligu, Liga kup, FA kup, Kup pobjednika kupova i Community shield pod vodstvom Joea Mercera i Malcolma Allisona, a za klub su tada nastupali igrači kao što su Colin Bell, Mike Summerbee i Francis Lee.

Od osvajanja Liga kupa 1976. godina u nekoliko narednih sezona klub nije osvojio niti jedan značajniji trofej. Tokom 1990-ih su tri sezone bili u drugoj ligi, a sezonu 1998/1999 su proveli u engleskoj trećoj ligi, prvi put u historiji. U sezoni 2001/02. klub osvaja drugu diviziju, te tako osigurava promociju u Premijer ligu i od tada nisu ispadali u niži rang takmičenja.

2007. godine predsjednik kluba postaje bivši tajlandski premijer, Thaksin Shinawatra, koji kupuje većinski paket dionica u vrijednosti od 81,6 miliona funti. Sljedeće godine klub je kupila privatna kompanija iz Ujedinjenih Arapskih Emirata za 200 miliona funti.

 Historija 
Članovi crkve svetog Marka iz Zapadnog Gortona osnovali su nogometni klub koji će biti poznat kao Manchester City. Klub je osnovan u humanitarne svrhe. Crkva je nastojala obuzdati nasilje lokalnih bandi i alkoholizma uvođenjem novih aktivnosti. U nogometni klub su bili dobrodošli svi muškarci bez obzira na religiju.

Crkveni ragbi klub je već ranije bio osnovan, 1875. godine. Međutim, tokom zime nije bilo aktivnosti. Da bi se uvele sportske aktivnosti u  zimskom periodu osnovan je nogometni klub pod nazivom West Gorton 1880. godine. Prvi meč klub je odigrao 13. novembra iste godine protiv crkvenog kluba iz Macclesfielda. West Gorton je poražen sa 2-1. Tokom sezone 1880-81. pobjeđuje samo na jednoj utakmici i to ekipu Stalybridge Clarence u martu 1881. godine.

City svoj prvi trofej osvaja 1899. godine kada postaje prvak Druge divizije, te tako ostvaruje plasman u najviši rang engleskog nogometa. 23. aprila 1904. godine osvaja FA kup nakon što je u finalu bio bolji od Bolton Wanderersa sa 1-0. U sezonama nakon osvajanja FA kupa klub je imao dosta finansijskih problema. Situacija je kulminirala 1906. godine kada je suspendovano 17 igrača, uključujući i kapitena Billy Mereditha koji je potom prešao u Manchester United. 1920. godine požar je uništio Hyde Road na kojem je igrao City. Tri godine kasnije prelazi na novoizgrađeni stadion Maine Road.

Tokom 1930-ih City je igrao dva uzastopna finala FA kupa. 1933. godine je bio poražen od Evertona, da bi potom bio bolji od Portsmoutha. 1934. godine obara rekord po posjećenosti u Engleskoj. Utakmicu šeste runde FA kupa protiv ekipe Stoke City na Maine Roadu je gledalo 84.859 gledalaca. 1937. godine po prvi put dolazi do trofeja Prve Divizije. Naredne sezone ispada u niži rang, uprkos tome što je postigao više golova nego bilo koji drugi klub u ligi. Dvadeset godina kasnije City je bio inspirsian taktičkim sistemom poznatim pod nazivom Revie Plan, te ponovo igra dva uzastopna finala FA kupa. Kao i 1930-ih prvo finale je poražen, ovaj put od Newcastle Uniteda, dok je u drugom bio bolji od ekipe Birmingham City.

Nakon ispadanja u Drugu diviziju budućnost kluba je izgledala sumorno. City je imao veoma nisku posjećenost na domaćim utakmicama. U ljeto 1965. godine izabran je novi menadžment kluba na čelu sa Joe Mercerom i Malcolm Allisonom. U prvoj sezoni pod Mercerom osvaja Drugu diviziju, te dovodi Mike Summerbeea and Colin Bella koji su važili za velika pojačanja. Dvije sezone kasnije City po drugi put osvaja Prvu diviziju. Titulu je osigurao pobjedama protiv Newcastle Uniteda i Manchester Uniteda u posljednjim kolima sezone. 1969. godine dolazi do trofeja Kupa pobjednika kupova, kao i do titule FA kupa.

 Igrači 
''Posljednja izmjena: 2. septembar 2025.

 Igrač sezone 
 SezonaIgrač1985–86 Kenny Clements1986–87 Neil McNab1987–88 Steve Redmond1988–89 Neil McNab1989–90 Colin Hendry1990–91 Niall Quinn1991–92 Tony Coton1992–93 Garry Flitcroft1993–94 Tony Coton1994–95 Uwe Rösler SezonaIgrač1995–96 Georgi Kinkladze1996–97 Georgi Kinkladze1997–98 Michael Brown1998–99 Gerard Wiekens1999–2000 Shaun Goater2000–01 Danny Tiatto2001–02 Ali Benarbia2002–03 Sylvain Distin2003–04 Shaun Wright-Phillips2004–05 Richard Dunne SezonaIgrač2005–06 Richard Dunne2006–07 Richard Dunne2007–08 Richard Dunne2008–09 Stephen Ireland2009–10 Carlos Tevez2010–11 Vincent Kompany2011–12 Sergio Agüero2012–13 Pablo Zabaleta2013–14 Yaya Touré2014–15 Sergio Agüero SezonaIgrač2015–16 Kevin De Bruyne2016–17 David Silva2017–18 Kevin De Bruyne2018–19 Bernardo Silva2019–20 Kevin De Bruyne2020–21 Rúben Dias2021–22 Kevin De Bruyne2022–23 Erling Haaland2023–24 Phil Foden2024–25 Joško Gvardiol

 Uspjesi 
 Takmičenje Plasman SezonePrva divizija/Premijer ligaI mjesto (10)1936/37, 1967/68, 2011/12, 2013/14, 2017/18, 2018/19, 2020/21, 2021/22, 2022/23, 2023/24.II mjesto (6)1903/04, 1920/21, 1976/77, 2012/13, 2014/15, 2019/20.Druga divizijaI mjesto (7)1898/99, 1902/03, 1909/10, 1927/28, 1946/47, 1965/66, 2001/02.II mjesto (4)1895/96, 1950/51, 1988/89, 1999/2000.FA kupPobjednik (7)1903/04, 1933/34, 1955/56, 1968/69, 2010/11, 2018/19, 2022/23.Finalista (7)1925/26, 1932/33, 1954/55, 1980/81, 2012/13, 2023/24,  2024/25.Liga kupPobjednik (8)1969/70, 1975/76, 2013/14, 2015/16, 2017/18, 2018/19, 2019/20, 2020/21.Finalista (1)1973/74.Charity/Community ShieldPobjednik (7)1937, 1968, 1972, 2012, 2018, 2019, 2024.Finalista (9)1934, 1956, 1969, 1973, 2011, 2014, 2021, 2022, 2023.UEFA Liga prvakaPobjednik (1)2022/23.Finalista (1)2020/21.Kup pobjednika kupovaPobjednik (1)1969/70.FIFA Svjetsko klupsko prvenstvoPobjednik (1)2023.

 Reference 

 Vanjski linkovi 
 Službeni sajt
 Manchester City na Soccerbaseu
 Manchester City na Transfermarktu
 Manchester City na zvaničnom sajtu UEFA-e


Kategorija:Nogometni klubovi u Engleskoj
Kategorija:Nogometni klubovi osnovani 1880.‎
Kategorija:Premier League klubovi
Kategorija:Sport u Manchesteru